CELEX: 62010CA0502
Language: hu
Date: 2012-10-18 00:00:00
Title: C-502/10. sz. ügy: A Bíróság (harmadik tanács) 2012. október 18-i ítélete (a Raad van State (Hollandia) előzetes döntéshozatal iránti kérelme) — Staatssecretaris van Justitie kontra Mangat Singh (2003/109/EK irányelv — Harmadik országok huzamos tartózkodási engedéllyel rendelkező állampolgárainak jogállása — Hatály — 3. cikk, (2) bekezdés, e) pont — Formálisan korlátozott engedélyen alapuló tartózkodás)

8.12.2012   
            
            
               HU
            
            
               Az Európai Unió Hivatalos Lapja
            
            
               C 379/4
            
         A Bíróság (harmadik tanács) 2012. október 18-i ítélete (a Raad van State (Hollandia) előzetes döntéshozatal iránti kérelme) — Staatssecretaris van Justitie kontra Mangat Singh
   (C-502/10. sz. ügy) (1)
   
   (2003/109/EK irányelv - Harmadik országok huzamos tartózkodási engedéllyel rendelkező állampolgárainak jogállása - Hatály - 3. cikk, (2) bekezdés, e) pont - Formálisan korlátozott engedélyen alapuló tartózkodás)
   2012/C 379/06
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperes: Staatssecretaris van Justitie
   
      Alperes: Mangat Singh
   
      Tárgy
   
   Előzetes döntéshozatal iránti kérelem — Raad van State — A harmadik országok huzamos tartózkodási engedéllyel rendelkező állampolgárainak jogállásáról szóló, 2003. november 25-i 2003/109/EK tanácsi irányelv (HL 2004. L 16., 44. o.; magyar nyelvű különkiadás 19. fejezet, 6. kötet, 272. o.) 3. cikke (2) bekezdése e) pontjának értelmezése — A „formálisan korlátozott tartózkodási engedély” fogalma — Határozatlan időre szóló tartózkodási engedély megszerzésére lehetőséget nem nyújtó, de korlátlan alkalommal meghosszabbítható tartózkodási engedély
   
      Rendelkező rész
   
   A harmadik országok huzamos tartózkodási engedéllyel rendelkező állampolgárainak jogállásáról szóló, 2003. november 25-i 2003/109/EK tanácsi irányelv 3. cikke (2) bekezdésének e) pontját akként kell értelmezni, hogy a „formálisan korlátozott tartózkodási engedély” fogalma nem foglalja magában az olyan, határozott időre szóló tartózkodási engedélyt, amelyet személyek egy meghatározott csoportja javára állítanak ki, és amely érvényessége korlátlan gyakorisággal meghosszabbítható, anélkül hogy lehetőséget nyújtana a határozatlan időre szóló tartózkodási engedély megszerzésére, amennyiben ezen formális korlátozás nem akadályozza harmadik országok állampolgárainak az érintett tagállamban való huzamos tartózkodását, aminek vizsgálata a kérdést előterjesztő bíróság feladata.
   
      (1)  HL C 346., 2010.12.18.